১৯০৯ সালে ৮ জানুয়ারি কলকাতার পটলডাঙায় মামা বাড়িতে জন্মগ্রহণ করেন আশাপূর্ণা দেবী। বাবা হরেন্দ্রনাথ গুপ্ত ছিলেন চিত্রশিল্পী। মা সরলাসুন্দরী ছিলেন বিদূষী মহিলা। ঠাকুমা নিস্তারিণী দেবীর নির্দেশে প্রথাগত শিক্ষা থেকে দূরে রাখা হয়েছিল আশাপূর্ণা দেবী সহ পরিবারের বাকি মেয়েদের। তবে বাবা-মার থেকে পেয়েছিলেন অক্ষর জ্ঞান। বাংলা ছাড়া আর কোনও ভাষা জানা ছিল না সেভাবে। এক সময় স্মৃতিচারণ করতে দিয়ে আশাপূর্ণা দেবী বলেছিলেন, “স্কুলে পড়লে মেয়েরা বাচাল হয়ে উঠবে তা আর কেউ জানুক না জানুক, আমার ঠাকুমা ভালোই জানতেন।”